રાજય કક્ષાની દાદ, ફરિયાદ સમિતિના અધ્યક્ષ ડી.જી.પી. પોતે રહેશે. ઉપરાંત પોલીસ મહાનિદેશક, વહીવટ, અધિક પોલીસ મહાનિદેશક, પોલીસ રીફોર્મ્સ સહિત એક આઈ.જી., એક એસ.પી. પ્રતિનિધિ તરીકે રહેશે. આ ઉપરાંત જુદી-જુદી શાખા અને વિભાગોના અધિકારીઓ અને કર્મચારીઓ પણ પ્રતિનિધિ તરીકે નિમણૂક કરવામાં આવશે. જેની બેઠક દર મહિને એક વાર પ્રથમ અઠવાડિયામાં રાખવામાં આવશે અને અહેવાલ વડી કચેરીએ મોકલવાનો રહેશે જેના પરથી ડી.જી.પી. સમિતિઓના કામકાજની સમીક્ષા કરશે. આ બેઠક ઉપરાંત દરેક જિલ્લા અને શહેરના વડા તથા ડીવાય.એસ.પી. મહિનામાં એક વાર ઓડર્લી રૃમ રાખીને કર્મચારીઓના પ્રશ્નો સાંભળશે અને તેમને યોગ્ય માર્ગદર્શન આપશે અને મદદ કરશે. મહિલાના દરેક પ્રશ્નો અને સમસ્યાઓનું સમાધાન લાવવાનો વધુમાં વધુ પ્રયત્ન કરવામાં આવશે. દાદ ફરિયાદ સમિતિમાં નિમણૂક કરવામાં આવેલા સભ્યોની મુદત એક વર્ષની રહેશે. એક વર્ષ બાદ સમિતિમાં નવા સભ્યોની નિમણૂક કરવામાં આવશે.